《谒侯城里有感》
明代·谢省

侯城里，侯城老人死不死。万丈文光射列星，正流一派分洙泗。

忠肝义胆照冰雪，烈气凭凭塞天地。神游帝侧骑箕尾，行天还整羲和驭。

寒为阳和旱为雨，精灵飒爽谁能閟。冥交不用觅逢干，脩撰王郎旧知己。

作者简介：（1420—1493）明浙江太平人，一作黄岩人，字世修，号愚得，晚更号召南逸老。景泰五年进士，历兵部员外郎，出知宝庆，政尚仁恕，悉以民隐上言。以真德秀四事十害为僚属戒。在官三年，政举教行。致仕归。学者私谥贞肃先生。有《逸老堂净稿》。